24. Barcode tattoo ka letsoho e etsa hore mosali a shebahale a le monate Banna ba babedi ba ile ba hlalosa gore ba be ba tshwentšwe ke ditoro tša bona tšeo ba di bonego gabotse le tšeo di tlabago—ba tshwentšwe le ke taba ya gore ba be ba se na mohlatholodi. Baegipita ba be ba dumela ditorong kudu gomme ba ithekgile kudu ka banna bao ba bego ba ipolela gore ba kgona go di hlatholla. Banna bao ba babedi ba be ba sa tsebe gore ditoro tša bona di be di etšwa go Modimo wa Josefa, e lego Jehofa. Eupša Josefa o be a tseba. O ile a ba kgonthišetša ka gore: “A ga le tsebe gore ditlhathollo di tšwa go Modimo? Anke le mpotšeng ditoro tšeo.” (Genesi 40:8) Mantšu a Josefa a sa dutše a le bohlokwa le lehono go barutwana ka moka ba botegago ba Beibele. Eka nkabe motho yo mongwe le yo mongwe wa bodumedi a be a ka bontšha boikokobetšo bjo bo swanago! Re swanetše go ikemišetša go lahla dikgopolo tša boikgogomošo tša batho gomme re ithekge ka Modimo ge re dutše re tsoma ditlhathollo tše nepagetšego tša lentšu la Gagwe.—1 Bathesalonika 2:13; Jakobo 4:6.